cometadata/datacite-titles-descriptions-related-identifiers huggingface dataset:
DOI: 10.14457/cu.the.2012.1559
title: ความพร้อมขององค์กรที่เกี่ยวข้องในการขจัดคราบน้ำมันรั่วไหลในน่านน้ำไทย

description: งานวิจัยนี้มีวัตถุประสงค์เพื่อศึกษาความพร้อมและขีดความสามารถในการปฏิบัติงาน ขององค์กรภาครัฐและเอกชนที่มีหน้าที่เกี่ยวข้องในการดำเนินการขจัดคราบน้ำมันที่รั่วไหล ในน่านน้ำไทย ตามแผนป้องกันและขจัดมลพิษทางน้ำเนื่องจากน้ำมันแห่งชาติ โดยดำเนินการวิจัยทั้งในเชิงปริมาณและเชิงคุณภาพ กับกลุ่มตัวอย่างในศึกษา จำนวน 60 คน การเก็บข้อมูล เชิงปริมาณนั้นดำเนินการโดยการใช้แบบสอบถามเป็นเครื่องมือและเก็บข้อมูลเชิงคุณภาพ ด้วยวิธีการสัมภาษณ์กลุ่มผู้เชี่ยวชาญและทำการวิเคราะห์ข้อมูลเพื่อเสนอแนวทางการปฏิบัติ โดยนำเสนอเป็นแนวทางสำคัญ 3 ด้าน คือ ด้านการบริหารจัดการองค์กร ด้านบุคลากรและ ด้านเครื่องมือและอุปกรณ์ขจัดคราบน้ำมัน ผลการวิจัยพบว่า องค์กรภาครัฐและภาคเอกชน มีการบริหารจัดการองค์กรที่ดีมีแผนฉุกเฉินที่สามารถจะนำมาใช้ปฏิบัติได้ทันทีที่มีเหตุการณ์ ทั้งยังให้ความสำคัญกับการฝึกซ้อมการปฏิบัติงานขจัดคราบน้ำมันอย่างสม่ำเสมอ ด้านความพร้อมของบุคลากร องค์กรภาครัฐและเอกชนต่างให้ความสำคัญกับการสร้างบุคลากร ที่มีความรู้ความสามารถเกี่ยวกับการปฏิบัติคราบน้ำมัน ด้วยการส่งเสริมให้บุคลากรในองค์กร เข้ารับการฝึกอบรมความรู้สำหรับผู้ปฏิบัติงานขจัดคราบน้ำมันซึ่งจัดให้มีขึ้นเป็นประจำทุกปี ด้านความพร้อมด้านเครื่องมือและอุปกรณ์ขจัดคราบน้ำมัน องค์กรภาครัฐมีข้อจำกัด ด้านงบประมาณในการจัดหาอุปกรณ์ที่จัดหามาใช้งานเป็นระยะเวลานานและใกล้เสื่อมสภาพตามอายุการใช้งาน ในส่วนของภาคเอกชนนั้นมีความพร้อมในการจัดหาอุปกรณ์ เครื่องมือและสารเคมีขจัดคราบน้ำมันในระดับที่ดีมีแผนการบำรุงรักษาและแผนการจัดหาทดแทนอย่างต่อเนื่อง สำหรับแนวทางการพัฒนาแนวทางการแก้ไขปัญหาคราบน้ำมันรั่วไหลในน่านน้ำไหล ผลการวิจัยพบว่า นอกเหนือจากการเตรียมความพร้อมขององค์กรที่เกี่ยวข้องแล้ว ยังต้องให้ความสำคัญกับการสร้างจิตสำนึกให้กับผู้ประกอบการและเครือข่ายภาคประชาชนให้มีความตระหนักถึงผลกระทบร้ายแรงที่จะมีขึ้นกับสิ่งแวดล้อมทางธรรมชาติเมื่อเกิดการรั่วไหลของคราบน้ำมันรั่วไหล
DOI: 10.14457/cu.the.2012.1560
title: แนวทางการปฏิบัติและเตรียมความพร้อมของกองเรือพาณิชย์ไทยเพื่อรองรับอนุสัญญาระหว่างประเทศว่าด้วยการควบคุมและจัดการน้ำอับเฉาเรือและตะกอนปี ค.ศ.2004

description: วัตถุประสงค์ของการวิจัยเพื่อรวบรวมข้อมูลในการเตรียมการปฏิบัติเพื่อรองรับอนุสัญญาระหว่างประเทศว่าด้วยการควบคุมและจัดการน้ำอับเฉาเรือและตะกอน ปี ค.ศ.2004 และเป็นแนวทางปฏิบัติสำหรับบริษัทสายเรือของประเทศไทย โดยทำการวิจัยเชิงสำรวจกับกลุ่มตัวอย่าง ที่ปฏิบัติงานในบริษัทสายเรือของไทยจำนวน 8 บริษัท แบ่งออกเป็นกลุ่มบริษัทขนส่งสินค้าภายในประเทศและภูมิภาคใกล้เคียงและกลุ่มบริษัทเดินเรือขนส่งสินค้าทั่วโลกจำนวนอย่างละ 4 บริษัท ดำเนินการโดยใช้แบบสอบถามและการสัมภาษณ์กลุ่มผู้เชี่ยวชาญและทำการวิเคราะห์ข้อมูลเพื่อเสนอแนวทางการปฏิบัติและเตรียมความพร้อม โดยมีผู้ตอบแบบสอบถามทั้งสิ้นจำนวน 55 คน ซึ่งจากการวิเคราะห์ข้อมูลพบว่าบริษัทสายเรือต่างๆ ของไทยมีระดับความพร้อมและการเตรียมการปฏิบัติฯ ที่สามารถนำเสนอได้เป็น 4 ด้านสำคัญดังนี้ คือ 1) ด้านบุคลากร บุคลากรของไทยมีความรู้ในการจัดการน้ำอับเฉาเรืออยู่ในระดับที่ดี 2) ด้านงบประมาณ เฉพาะบริษัทเดินเรือขนส่งสินค้าทั่วโลกบางแห่งเท่านั้นที่มีการเตรียมการและมีความพร้อมด้านงบประมาณไว้ 3) ด้านตัวเรือ กองเรือพาณิชย์ของไทยมีความพร้อมด้านงานธุรการและการปฏิบัติในการเปลี่ยนถ่ายน้ำอับเฉาเรือแต่ยังขาดความพร้อมในการบำบัดน้ำอับเฉาเรือ และ 4) ด้านมาตรการ กลุ่มบริษัทเดินเรือภายในประเทศไม่ได้ให้ความสำคัญและขาดการเตรียมการที่ดีในขณะที่กลุ่มบริษัทเดินเรือทั่วโลกมีความตื่นตัวมาก จึงได้กำหนดมาตรการในหลายประเด็นและมีการปฏิบัติที่ต่อเนื่อง โดยมีการอบรมความรู้บุคลากร มีการเก็บรวบรวมข้อมูลทางเทคนิคของเรือในกองเรือและบางแห่งมีการจัดหางบประมาณไว้เรียบร้อยแล้ว จากข้อมูลสถานภาพความพร้อมในปัจจุบันที่ได้จึงนำไปสู่การพัฒนาแนวทางฯ และนำไปให้กลุ่มผู้เชี่ยวชาญให้ความเห็น โดยพิจารณาที่ตัวเกณฑ์ความสำคัญของแนวทางฯ และความง่ายในนำไปการปฏิบัติเพื่อจัดลำดับความเร่งด่วนได้อย่างถูกต้องและเหมาะสม
DOI: 10.14457/cu.the.2012.1561
title: การปรับปรุงคุณภาพน้ำมันจากขยะพลาสติกให้ได้มาตรฐานไบโอดีเซลชุมชน

description: การวิจัยนี้มีวัตถุประสงค์ เพื่อศึกษาสมบัติของน้ำมันดีเซลจากขยะพลาสติกและแนวการปรับปรุงคุณภาพน้ำมัน โดยการนำมาตรฐานไบโอดีเซลชุมชนมาใช้เป็นตัวเปรียบเทียบ เพื่อให้ได้น้ำมันมีคุณภาพเหมาะแก่การใช้ประโยชน์เป็นน้ำมันให้แก่ชุมชนและเกษตรกร โดยนำตัวอย่างน้ำมันที่ได้จากขยะพลาสติกมาวิเคราะห์คุณภาพ และทำการปรับปรุงคุณภาพเมื่อพบว่ามีค่าที่ไม่ผ่านเกณฑ์มาตรฐาน จากผลการทดสอบพบว่าค่าที่ผ่านเกณฑ์มาตรฐานประกอบด้วย ค่าความหนืด จำนวนซีเทน ปริมาณเถ้าซัลเฟต ปริมาณน้ำและตะกอน ค่าการกัดกร่อนแผ่นทองแดง และค่าความเป็นกรด ส่วนค่าที่ไม่ผ่านเกณฑ์มาตรฐานประกอบด้วย จุดวาบไฟ ค่าความหนาแน่น และปริมาณกำมะถัน โดยพบว่ามีค่าจุดวาบไฟ เท่ากับ 98.5 ºC ต่ำกว่าข้อกำหนด ที่กำหนดให้ไม่ต่ำกว่า 120 ºC ค่าความหนาแน่น เท่ากับ 812.9 kg/m3 ต่ำกว่าข้อกำหนดที่กำหนดไว้ไม่ต่ำกว่า 860 และไม่สูงกว่า 900 kg/m3 และปริมาณกำมะถัน เท่ากับ 0.08 %wt สูงกว่าค่าที่กำหนดไว้ว่าไม่สูงกว่า 0.0015%wt จึงทำการปรับปรุงค่าความหนาแน่นและจุดวาบไฟด้วยวิธีแยกน้ำมันเบาออกด้วยเครื่องระเหยแบบหมุนที่อุณหภูมิ 170 ºC เป็นเวลา 2 ชั่วโมง พบว่าจุดวาบไฟเพิ่มขึ้นจาก 98.5 เป็น 140 ºC ซึ่งผ่านเกณฑ์มาตรฐาน อย่างไรก็ตาม ค่าความหนาแน่น แม้จะเพิ่มขึ้นจาก 812.9 เป็น 818.4 kg/m3 แต่ยังต่ำกว่าเกณฑ์มาตรฐาน โดยอาจมีสาเหตุจากสมบัติทางกายภาพและทางเคมีของน้ำมันไบโอดีเซลที่แตกต่างจากน้ำมันดีเซลจากขยะพลาสติก การปรับปรุงค่าความหนาแน่นในขั้นปลายจึงกระทำได้ยาก ดังนั้นจึงควรปรับปรุงในขั้นตอนการผลิตให้เหมาะสม ส่วนการกำจัดกำมะถันแบ่งเป็น 2 ชุดทดลอง คือ ชุดที่ 1 ใช้ถ่านไม้ และชุดที่ 2 ใช้ถ่านกัมมันต์ เป็นตัวดูดซับ ที่อัตราส่วนของน้ำมันต่อตัวดูดซับเป็น 10 : 3 โดยน้ำหนัก ณ อุณหภูมิห้อง เป็นเวลา 24 ชั่วโมง พบว่าถ่านทั้ง 2 นี้ มีประสิทธิภาพในการดูดซับกำมะถันในน้ำมันได้ 100% แม้ผลการศึกษาแสดงให้เห็นว่าค่าความหนาแน่นจะไม่ผ่านเกณฑ์มาตรฐาน แต่จากการวิเคราะห์พบว่าน้ำมันจากขยะพลาสติกนั้นมีศักยภาพที่จะสามารถนำไปใช้กับเครื่องยนต์ดีเซล ได้แก่ เครื่องยนต์ทางการเกษตร เครื่องจักรกลที่เป็นเครื่องยนต์ดีเซล หรือ เครื่องยนต์ดีเซลชนิดที่มีรอบต่ำ นอกจากนี้ยังสามารถใช้กับ รถกระบะ รถบรรทุก รถแทรกเตอร์ เรือประมง รถขุดและเก็บขนขยะ และเครื่องจักรกลที่ใช้ในเทศบาลได้ และยังมีราคาถูกกว่าน้ำมันดีเซล จึงเหมาะที่จะใช้เป็นพลังงานทางเลือก และจะเป็นทางออกอีกทางหนึ่งของประเทศไทยในการก้าวสู่การใช้พลังงานจากขยะที่ยั่งยืน
DOI: 10.7910/dvn/qlmwhr/baalse
title: 1000lux_LDLL_WTCRY_Rep2_Fly26.txt

description: :unav
DOI: 10.7910/dvn/qlmwhr/iesjuu
title: 1000lux_LDLL_WTCRY_Rep2_Fly31.txt

description: :unav
DOI: 10.7910/dvn/qlmwhr/jre2j4
title: 1000lux_LDLL_WTCRY_Rep2_Fly29.txt

description: :unav
DOI: 10.7910/dvn/qlmwhr/mf3lii
title: 1000lux_LDLL_WTCRY_Rep2_Fly23.txt

description: :unav
DOI: 10.7910/dvn/qlmwhr/plzajx
title: 1000lux_LDLL_WTCRY_Rep2_Fly25.txt

description: :unav
DOI: 10.7910/dvn/qlmwhr/pool7x
title: 1000lux_LDLL_WTCRY_Rep2_Fly27.txt

description: :unav
DOI: 10.7910/dvn/qlmwhr/uicrsr
title: 1000lux_LDLL_WTCRY_Rep2_Fly30.txt

description: :unav
DOI: 10.7910/dvn/qlmwhr/w48mgl
title: 1000lux_LDLL_WTCRY_Rep2_Fly28.txt

description: :unav
DOI: 10.7910/dvn/qlmwhr/w7jxf9
title: 1000lux_LDLL_WTCRY_Rep2_Fly24.txt

description: :unav
DOI: 10.14457/cu.the.2012.1562
title: การพัฒนาองค์ความรู้เพื่อเป็นแนวทางในการบริหารความเสี่ยงของ โครงการในงานด้านวิศวกรรมของธุรกิจปิโตรเลียมและปิโตรเคมี

description: โครงการต่างๆ ในบริษัทกรณีศึกษามีการบริหารความเสี่ยงของโครงการ โดยใช้ประสบการณ์ของผู้เชี่ยวชาญที่รับผิดชอบโครงการเพียงคนเดียว ทำให้การระบุความเสี่ยงไม่ครอบคลุม และอาจเกิดผลกระทบที่รุนแรงต่อโครงการหรือองค์กร งานวิจัยนี้จึงมีวัตถุประสงค์เพื่อพัฒนาองค์ความรู้ในการบริหารความเสี่ยงของโครงการในวิศวกรรม เพื่อเป็นแนวทางใน การบริหารความเสี่ยงของโครงการให้มีประสิทธิภาพมากขึ้น การศึกษาองค์ความรู้ต่างๆ ที่เกี่ยวข้องกับการบริหารความเสี่ยงของโครงการ ประกอบกับการศึกษาลักษณะการดำเนินงานวิศวกรรมของบริษัทกรณีศึกษา และนำมาบูรณาการเป็นองค์ความรู้ซึ่งประกอบด้วยเนื้อหา 3 ส่วน ส่วนแรกอธิบายแนวคิดเรื่องความเสี่ยง และการบริหารความเสี่ยง ส่วนที่สองนำเสนองานวิศวกรรมในโครงการอีพีซี และส่วนสุดท้ายแสดงกระบวนการบริหารความเสี่ยง พร้อมทั้งตัวอย่างแผนรองรับและบรรเทาความเสี่ยงที่เกิดขึ้นในงานวิศวกรรมของบริษัทกรณีศึกษา เมื่อนำองค์ความรู้ที่พัฒนามาประยุกต์ใช้ พบว่าผลกระทบที่เกิดขึ้นมีระดับความรุนแรงลดลง ขั้นตอนการบริหารความเสี่ยงมีมาตรฐาน และองค์ความรู้ที่ได้ยังสามารถนำมาพัฒนาเป็นองค์ความรู้ของการบริหารความเสี่ยงในงานด้านอื่นๆ ของโครงการได้
DOI: 10.14457/cu.the.2012.1563
title: การพัฒนาระบบจัดการบนพื้นที่ผลิตในโรงงานผลิตยางรถยนต์

description: วิทยานิพนธ์ฉบับนี้มีจุดมุ่งหมายที่จะพัฒนาระบบจัดการบนพื้นที่ผลิต เพื่อแก้ปัญหาการส่งสินค้าล่าช้าของโรงงานผลิตยางรถยนต์ ซึ่งโรงงานกรณีศึกษามีลักษณะการผลิตแบบต่อเนื่อง (Continuous Flow Production) การไหลของงานเป็นไปในทิศทางเดียวกันตั้งแต่เริ่มต้นจนเสร็จสิ้นกระบวนการ งานวิจัยเริ่มต้นจากการวิเคราะห์และรวบรวมข้อมูลที่จำเป็นในการศึกษาหาสาเหตุของปัญหาภายในโรงงาน หลังจากนั้นจึงพัฒนาระบบการจัดการพื้นที่ผลิต โดยใช้ เครื่องมือ วิธีการ การควบคุมการผลิต และทฤษฎีการจัดการเกี่ยวกับการดำเนินงานบนพื้นที่ผลิต ในระบบควบคุมพื้นที่ผลิตนั้นจะมีการไหลของสองสิ่งเกิดขึ้นพร้อมกัน คือ การไหลของชิ้นงาน และการไหลของข้อมูล โดยการนำเสนอด้วยเทคนิค IDEF0 ผลลัพธ์ที่ได้คือ ระบบการจัดการบนพื้นที่ผลิตถูกพัฒนาขึ้นให้เหมาะสมกับโรงงานกรณีศึกษา ระบบการจัดการบนพื้นที่ผลิตได้พิสูจน์ให้เห็นได้สามารถเพิ่มความคล่องตัวในการตอบสนองต่อความต้องการที่ไม่แน่นอนของลูกค้า และช่วยแก้ปัญหาความล่าช้าจากการส่งสินค้าลดลง จากเดิมมียางค้างส่งเฉลี่ย 17,107 เส้นต่อเดือน มูลค่าความเสียโอกาส 20.52 ล้านบาทต่อเดือน จากผลการพัฒนาระบบพื้นที่ผลิตนั้นส่งผลให้สามารถลดปัญหาสินค้าค้างส่งเฉลี่ยเหลือเพียง 7,473 เส้นต่อเดือน คิดเป็นมูลค่าความเสียโอกาส 8.97 ล้านบาทต่อเดือน ซึ่งคิดเป็นเปอร์เซ็นต์สินค้าค้างส่งลดลงเมื่อเทียบจากเดิมถึง 56.32 % และทำให้บริษัทลดมูลค่าความเสียโอกาสเฉลี่ยลงเหลือเพียง 11.55 ล้านบาทต่อเดือน
DOI: 10.14457/cu.the.2012.1564
title: การแยกอิแนนทิโอเมอร์ดีและแอลฟินิลอะลานีนโดยเยื่อแผ่นเหลวที่พยุงด้วยเส้นใยกลวง

description: งานวิจัยนี้ศึกษาการแยกดีและแอลฟินิลอะลานีนจากสารละลายป้อนสังเคราะห์ด้วยเยื่อแผ่นเหลวที่พยุงด้วยเส้นใยกลวง ลักษณะการไหลของสารละลายป้อนและสารละลายนำกลับเป็นแบบไหลวนสวนทางกันและมีอัตราการไหลเท่ากัน ชนิดของสารสกัดที่ศึกษา คือ สารสกัดที่เป็นไครัล (+)-DBTA และไม่เป็นไครัล (D2EHPA และ Aliquat 336) ละลายในตัวทำละลาย n-octanol ใช้สารละลายนำกลับคือน้ำที่ปราศจากไอออน ปัจจัยอื่นๆ ที่ศึกษา ได้แก่ ค่าความเป็นกรด-เบสของสารละลายป้อน ความเข้มข้นของสารสกัดเดี่ยว ความเข้มข้นของสารสกัดผสมในการสกัดแบบเสริมฤทธิ์ อัตราการไหลเชิงปริมาตรของสารละลายป้อนและสารละลายนำกลับ และความเข้มข้นเริ่มต้นของดีและแอลฟินิลอะลานีนในสารละลายป้อน จากผลการทดลองพบว่าสามารถสกัดแอลฟินิลอะลานีนแบบคัดเลือกจาก ดีฟินิลอะลานีนได้สูงสุด เมื่อใช้การสกัดแบบเสริมฤทธิ์ของ (+)- DBTA 6 มิลลิโมลต่อลิตร ผสมกับ D2EHPA 6 มิลลิโมลต่อลิตร ที่อัตราส่วน 1 ต่อ 1 โดยปริมาตร ค่าความเป็น กรด-เบสของสารละลายป้อนเท่ากับ 5 และอัตราการไหลของสารละลายป้อนและสารละลายนำกลับเท่ากับ 100 มิลลิลิตรต่อนาที ได้ร้อยละการสกัด การนำกลับ และความบริสุทธิ์ของ แอลฟินิลอะลานีนสูงสุดเท่ากับ 98, 93 และ 80 ตามลำดับ นอกจากนี้สามารถใช้แบบจำลองการถ่ายเทมวลคำนวณความเข้มข้นสูงสุดของแอลฟินิลอะลานีนในสารละลายป้อน พบว่าค่าการคำนวณจากแบบจำลองสอดคล้องอย่างดีกับผลการทดลอง มีความคลาดเคลื่อนประมาณ 2 %
DOI: 10.14457/cu.the.2012.1566
title: กระบวนการเกิดและการเปลี่ยนแปลงของตลาดชุมชนริมน้ำบริเวณลุ่มน้ำท่าจีน

description: การวิจัยนี้มีวัตถุประสงค์เพื่อศึกษาเงื่อนไขหรือปัจจัยของสัณฐานพื้นที่และลักษณะทางสังคมเศรษฐกิจ ที่มีผลต่อกระบวนการเกิดและการเปลี่ยนแปลงของตลาดชุมชนริมน้ำบริเวณลุ่มน้ำท่าจีน ลักษณะสัณฐานพื้นที่และลักษณะทางสังคมเศรษฐกิจของตลาดชุมชนริมน้ำบริเวณลุ่มน้ำท่าจีนตั้งแต่อดีตและปัจจุบัน รวมทั้งเงื่อนไขหรือปัจจัยที่มีผลต่อการเปลี่ยนแปลงและการคงอยู่ของตลาดชุมชนริมน้ำบริเวณลุ่มน้ำท่าจีน โดยในงานวิจัยนี้ใช้ทฤษฎีหลักสัณฐานศูนย์กลาง (theory of spatial centrality) ที่อธิบายถึงกระบวนการเกิดสัณฐานศูนย์กลาง (centrality as a process) (Hillier, 1999) รวมถึงแนวคิดปฏิสัมพันธ์ทางสังคม (Kaufman 1959) แนวคิดองค์กรชุมชน (สมพันธ์ เตชะอธิก, 2540) แนวคิดระบบกิจกรรม (Chapin,1972) และแนวคิดระบบที่ตั้ง (Rapoport,1977) ที่จะนำมาใช้ในการอธิบายโดยเฉพาะในประเด็นที่มีความเกี่ยวข้องกับการเปลี่ยนแปลงที่ทำให้ตลาดชุมชนริมน้ำแต่ละแห่งมีความแตกต่างกัน การวิจัยนี้แบ่งเป็น 3 ส่วน คือ ส่วนที่ 1 ศึกษากระบวนการเกิดและการเปลี่ยนแปลงของตลาดชุมชนริมน้ำระดับพื้นที่รวม โดยอาศัยการวิเคราะห์ข้อมูลจากการทบทวนเอกสาร แบบจำลองโครงสร้างเชิงสัณฐาน การลงสำรวจพื้นที่ และการสัมภาษณ์ทั่วไป ส่วนที่ 2 ศึกษารายละเอียดเกี่ยวกับกระบวนการเกิดและการเปลี่ยนแปลงของตลาดชุมชนริมน้ำกรณีศึกษา ได้แก่ กลุ่มตลาดชุมชนริมน้ำเดิมคงอยู่แต่มีสภาพ ที่ซบเซา (ตลาดเก้าห้อง) กลุ่มตลาดชุมชนริมน้ำที่สิ้นสุดหรือเลิกให้บริการ (ตลาดบ้านกร่าง) และกลุ่มตลาดชุมชนริมน้ำที่ได้รับการฟื้นฟูขึ้นใหม่ (ตลาดสามชุก) โดยอาศัยข้อมูลจากการทบทวนเอกสาร แบบจำลองโครงสร้างเชิงสัณฐาน การสำรวจพื้นที่ การสัมภาษณ์เชิงลึก และการใช้แบบสอบถาม ส่วนที่ 3 การสรุปผลการศึกษาจากข้อค้นพบสำคัญที่ได้จากการวิเคราะห์ รวมถึงข้อสรุปที่เป็นนัยเชิงแนวคิดทฤษฎี และข้อเสนอแนะเชิงนโยบาย ผลจากการวิจัยพบว่า สัณฐานพื้นที่เป็นเงื่อนไขพื้นฐานที่มีผลต่อการเลือกที่ตั้งของตลาดชุมชนริมน้ำ ที่มีความได้เปรียบในเชิงที่ตั้ง ที่โครงสร้างเชิงสัณฐานของการสัญจรทางน้ำและทางบก (ทางเกวียน) มีศักยภาพการเข้าถึงสูง ทำให้เกิดตลาดชุมชนริมน้ำขึ้น ในขณะที่การเปลี่ยนแปลงและการคงอยู่ของตลาดชุมชนริมน้ำในปัจจุบันขึ้นอยู่กับเงื่อนไขของลักษณะทางสังคมเศรษฐกิจ ได้แก่ ผู้กระทำ และระบบกิจกรรม ที่ทำให้ตลาดชุมชนริมน้ำแต่ละแห่งในปัจจุบัน แม้ว่าจะยังคงอยู่เช่นเดียวกัน แต่มีสภาพที่แตกต่างกัน ได้แก่ ตลาดชุมชนริมน้ำเดิมคงอยู่แต่มีสภาพที่ซบเซา และตลาดชุมชนริมน้ำที่ได้รับการฟื้นฟูขึ้นใหม่
DOI: 10.14457/cu.the.2012.1567
title: ผลกระทบของปัจจัยทางเศรษฐกิจมหภาคต่อความเปราะบางของธนาคารพาณิชย์ไทย

description: การศึกษานี้มีวัตถุประสงค์เพื่อศึกษาผลกระทบของปัจจัยเสี่ยงทางเศรษฐกิจมหภาคที่มีต่อความเปราะบางทางการเงินของธนาคารพาณิชย์ไทย โดยใช้แบบจำลอง Contingent Claim Analysis ในการประเมินความเปราะบางทางการเงิน และใช้แบบจำลอง structural VAR ในการศึกษาผลกระทบของปัจจัยเสี่ยงด้านลบทางเศรษฐกิจ โดยครอบคลุมธนาคารพาณิชย์ 9 แห่ง ตั้งแต่เดือนมกราคม 2544 ถึงเดือนมิถุนายน 2554ผลการประเมินค่า probability of default ซึ่งใช้เป็นตัวชี้วัดความเปราะบางทางการเงินของธนาคารพาณิชย์พบว่าในช่วงทศวรรษที่ผ่านมาธนาคารพาณิชย์มีความน่าจะเป็นในการผิดชำระที่ต่ำมาก แต่ก็ยังคงได้รับผลกระทบในระยะสั้นจากการเปลี่ยนแปลงทางเศรษฐกิจมหภาคอยู่หลายครั้ง ได้แก่ การเพิ่มขึ้นของราคาน้ำมันในตลาดโลก ภัยพิบัติทางธรรมชาติหรือวิกฤตซับไพร์ม นอกจากนี้ยังพบว่ากลุ่มธนาคารพาณิชย์ขนาดกลางและขนาดเล็กมีค่าเปราะบางมากกว่ากลุ่มธนาคารพาณิชย์ขนาดใหญ่ผลการศึกษาพบว่าความเสี่ยงจากด้านอุปสงค์ ความเสี่ยงจากด้านอัตราแลกเปลี่ยน และความเสี่ยงจากด้านอุปทานส่งผลต่อความเปราะบางทางการเงินของธนาคารอย่างมีนัยสำคัญภายหลังจากเกิดเหตุการณ์มาแล้วเป็นระยะเวลาประมาณ 2 เดือน ครึ่งปี และ 1 ปี ตามลำดับ ซึ่งผลกระทบของค่าเงินบาทที่อ่อนลงอาจส่งผลกระทบต่อความเปราะบางโดยผ่านช่องทางเงินเฟ้อและอัตราดอกเบี้ยที่สูงขึ้น นอกจากนี้ปัจจัยทั้งสามข้างต้นยังกระทบต่อกลุ่มธนาคารขนาดกลางและขนาดเล็กมากกว่ากลุ่มธนาคารขนาดใหญ่ สำหรับความเสี่ยงจากนโยบายการเงินตึงตัวและการปรับพฤติกรรมของนักลงทุนในตลาดหลักทรัพย์พบว่าไม่มีผลกระทบต่อความเปราะบางของธนาคารพาณิชย์อย่างมีนัยสำคัญทางสถิติ
DOI: 10.14457/cu.the.2012.1568
title: การพัฒนายุทธศาสตร์การผลิตบัณฑิตระดับปริญญาตรีสายสังคมศาสตร์ : การวิเคราะห์อัตราผลตอบแทนจากการลงทุนทางการศึกษา

description: การวิจัยครั้งนี้มีวัตถุประสงค์เพื่อศึกษาสภาพปัจจุบัน ปัญหาของการจ้างงาน และผลตอบแทนของบัณฑิตปริญญาตรีสายสังคม ศาสตร์ วิเคราะห์อัตราผลตอบแทนทางสังคมและส่วนบุคคลของบัณฑิตปริญญาตรีสายสังคมศาสตร์ วิเคราะห์เปรียบเทียบอัตราผลตอบแทนจากการลงทุนของบัณฑิตปริญญาตรีในแต่ละสาขาของสายสังคมศาสตร์ และพัฒนายุทธศาสตร์การผลิตบัณฑิตระดับปริญญาตรีสายสังคม ศาสตร์ โดยการวิเคราะห์อัตราผลตอบแทนจากการลงทุนทางการศึกษา ประชากรและกลุ่มตัวอย่างที่ใช้ในการวิจัยประกอบด้วย บัณฑิตปริญญาตรีที่สำเร็จการศึกษาสายสังคมศาสตร์ ได้แก่ 1) สาขารัฐศาสตร์ 2) สาขานิติศาสตร์ 3) สาขาครุศาสตร์/ศึกษาศาสตร์ 4) สาขาบริหารธุรกิจ และ 5) สาขาเศรษฐศาสตร์ ของสถาบันอุดมศึกษาของรัฐและเอกชนในกรุงเทพมหานครและปริมณฑลซึ่งปฏิบัติงานในองค์กรเอกชนที่จดทะเบียนในตลาดหลักทรัพย์แห่งประเทศไทยและอยู่ในกรุงเทพมหานครจำนวน 450 คน นายจ้างจากองค์กรเอกชนซึ่งประกอบด้วย ผู้บริหารระดับสูงขององค์กรเอกชน จำนวน 9 ท่าน และผู้จัดการฝ่ายทรัพยากรบุคคลขององค์กรเอกชน จำนวน 9 ท่านจากองค์กรเอกชนขนาดใหญ่ กลาง และเล็ก จำนวนทั้งหมด 9 แห่ง ผู้ทรงคุณวุฒิทางด้านเศรษฐศาสตร์ จำนวน 5 ท่าน คณบดีจาก 5 สาขาวิชา จำนวน 5 ท่าน และผู้บริหารระดับสูงของสำนักงานคณะกรรมการการอุดมศึกษา จำนวน 2 ท่าน รวมจำนวนทั้งหมด 12 ท่าน และผู้ทรงคุณวุฒิในการตรวจสอบยุทธ์ศาสตร์จำนวน 9 ท่าน เครื่องมือที่ใช้ในการวิจัยได้แก่ แบบสอบถามบัณฑิตปริญญาตรีสายสังคมศาสตร์ แบบสัมภาษณ์ผู้จัดการฝ่ายทรัพยากรบุคคล แบบสัมภาษณ์ผู้บริหารระดับสูงขององค์กรเอกชน แบบสัมภาษณ์ผู้ทรงคุณวุฒิ แบบสำรวจต้นทุนของสถาบันอุดมศึกษา และแบบประเมินความเหมาะสมของยุทธศาสตร์การผลิตบัณฑิตระดับปริญญาตรีสายสังคมศาสตร์ การวิเคราะห์ข้อมูล ได้แก่ การวิเคราะห์สาระ ค่าความถี่ ค่าร้อยละ ค่าเฉลี่ย ส่วนเบี่ยงเบนมาตรฐาน การวิเคราะห์สมการถดถอย และการวิเคราะห์อัตราผลตอบแทนจากการลงทุนทางการศึกษาผลการวิจัยพบว่าการผลิตบัณฑิตพบปัญหาความไม่สอดคล้องกันระหว่างความต้องการของนายจ้างและการผลิตบัณฑิตของสถาบันอุดมศึกษา ทำให้บัณฑิตล้นตลาดแรงงาน ด้านปัจจัยที่ส่งผลต่อผลตอบแทนของบัณฑิต ได้แก่ อายุ เพศ สถานภาพสมรส ผลการศึกษา ขนาดขององค์กรเอกชนที่ปฏิบัติงาน ประเภทสถาบันอุดมศึกษา และสาขาวิชา ซึ่งแตกต่างกันอย่างมีนัยสำคัญทางสถิติที่ระดับ 0.01 ด้านอัตราผลตอบแทนจากการลงทุนทางการศึกษาของบัณฑิตปริญญาตรีสายสังคมศาสตร์ในสถาบันอุดมศึกษาของรัฐสูงกว่าสถาบันอุดมศึกษาเอกชน ทั้งในส่วนของอัตราผลตอบแทนส่วนบุคคลและอัตราผลตอบแทนทางสังคม เมื่อเปรียบเทียบอัตราผลตอบแทนส่วนบุคคลจากการลงทุนทางการศึกษาระหว่างสาขาวิชาในสายสังคมศาสตร์ พบว่าสาขาวิชาบริหารธุรกิจมีอัตราผลตอบแทนต่อปีร้อยละ 33-43 รองลงมาคือสาขาวิชาเศรษฐศาสตร์ร้อยละ 33-42 สาขาวิชานิติศาสตร์ร้อยละ 30-33 สาขาวิชารัฐศาสตร์ร้อยละ 25-30 และสาขาวิชาครุศาสตร์/ศึกษาศาสตร์ร้อยละ 26-27ยุทธศาสตร์การผลิตบัณฑิตระดับปริญญาตรีสายสังคมศาสตร์ประกอบด้วย ยุทธศาสตร์ที่สำคัญระดับองค์กร ได้แก่ 1) ยุทธศาสตร์การจัดการศึกษาสายสังคมศาสตร์โดยอิงกับอัตราผลตอบแทนจากการลงทุนทางการศึกษา 2) ยุทธศาสตร์การพัฒนาคุณภาพบัณฑิต เพื่อเพิ่มศักยภาพในการแข่งขันระดับนานาชาติ 3) ยุทธศาสตร์การพัฒนาประสิทธิภาพการบริหารจัดการสถาบันอุดมศึกษาเพื่อการผลิตบัณฑิต 4) ยุทธศาสตร์ความร่วมมือระหว่างสถาบันอุดมศึกษาและองค์กรอื่นๆ นอกจากนี้ยังประกอบด้วย 21 ยุทธศาสตร์ระดับแผนและ 45 โครงการ/กิจกรรม
DOI: 10.14457/cu.the.2012.1569
title: การวิจัยเชิงปฏิบัติการแบบมีส่วนร่วมเพื่อพัฒนากระบวนการเรียนรู้ของชุมชน เรื่องเพศวิถีของวัยรุ่น

description: การวิจัยครั้งนี้มีวัตถุประสงค์เพื่อศึกษาสภาพการณ์และกระบวนการเรียนรู้ของชุมชนเรื่องเพศวิถีของวัยรุ่น เพื่อพัฒนากระบวนการเรียนรู้ของชุมชนเรื่องเพศวิถีของวัยรุ่น และ เพื่อเสนอยุทธศาสตร์ การพัฒนากระบวนการเรียนรู้ของชุมชนเรื่องเพศวิถีของวัยรุ่น โดยใช้ระเบียบวิธีการวิจัยเชิงปฏิบัติการแบบมีส่วนร่วม ศึกษาในกลุ่มตัวอย่าง ประกอบด้วย วัยรุ่นอายุระหว่าง 14-19 ปี จำนวน 22 คน และผู้มีส่วนเกี่ยวข้องในชุมชน จำนวน 38 คนผลการวิจัย พบว่า สภาพการณ์กระบวนการเรียนรู้ของชุมชนเรื่องเพศวิถีของวัยรุ่น ตามองค์ประกอบกระบวนการเรียนรู้ของชุมชน ดังนี้ 1) ฐานและแหล่งการเรียนรู้ ส่วนใหญ่วัยรุ่นเรียนรู้จากเพื่อนและสื่อต่าง ๆ มากกว่าผู้ใหญ่ในครอบครัวและคนในชุมชน 2) เนื้อหาและองค์ความรู้ พูดคุยเกี่ยวกับข้อห้ามเรื่องเพศสัมพันธ์หรือการมีคู่รัก 3) วิธีการและกิจกรรม เป็นการสั่งสอนจากคนในครอบครัว การละเล่นในงานบุญต่าง ๆ ปัจจุบันไม่มีกิจกรรมดังกล่าวแล้ว 4) ปัจจัยที่มีผลต่อกระบวนการเรียนรู้ของชุมชน คือ ปัจจัยสนับสนุน ได้แก่ สภาพ การคมนาคม สัมพันธภาพของคนในชุมชน ความน่าเชื่อถือของกรรมการหมู่บ้านและผู้อาวุโสในชุมชน กลุ่มต่าง ๆ ในชุมชน การสื่อสารด้วยหอกระจายข่าว และ หน่วยงานท้องถิ่นได้รับการสนับสนุนจากภายนอก และ ปัจจัยอุปสรรค ได้แก่ สภาพเศรษฐกิจครัวเรือน ค่านิยมการสื่อสารเรื่องเพศ สื่อที่ไม่เหมาะสมทางเพศ สถานที่เสี่ยงทางเพศ และหน่วยงานปกครองส่วนท้องถิ่นยังไม่มีแนวทางแก้ไขปัญหาเรื่องเพศของวัยรุ่นกระบวนการเรียนรู้ของชุมชนเรื่องเพศวิถีของวัยรุ่น ทำให้วัยรุ่นและคนในชุมชนได้พูดคุยแลกเปลี่ยนกันเกี่ยวกับการดำเนินชีวิตในบรรยากาศที่เป็นกันเอง การแลกเปลี่ยนข้อมูลจากประสบการณ์ ทำให้ชุมชนเกิดความเข้าใจ เห็นใจ ไว้เนื้อเชื่อใจกัน ให้เกียรติกัน เป็นมิตรต่อกัน และยอมรับซึ่งกันและกัน ชุมชนได้เรียนรู้ว่าเรื่องเพศสามารถพูดคุยได้สำหรับสมาชิกในครอบครัว ชุมชน และเรียนรู้ร่วมกันได้อย่างปกติ ทำให้ชุมชนตระหนักในปัญหาและนำศักยภาพของคนที่มีอยู่มาใช้แก้ปัญหาและร่วมกันพัฒนากระบวนการเรียนรู้ของชุมชนเรื่องเพศวิถีของวัยรุ่น ดังนี้ 1) ความเป็นมาและแนวคิด 2) ความต้องการของชุมชน 3) หลักในการพัฒนา และ 4) กระบวนการเรียนรู้ของชุมชนการพัฒนากระบวนการเรียนรู้ของชุมชนเรื่องเพศวิถีของวัยรุ่น โดยชุมชนมองว่าควรเน้นการสื่อสารเรื่องเพศเพื่อสร้างความเข้าใจที่ดีระหว่างวัยรุ่นและคนในชุมชนเพื่อกำหนดภาพอนาคต เป้าหมายและแนวทางการปฏิบัติร่วมกัน และสามารถนำไปปฏิบัติในชุมชน รวมทั้งเครือข่ายการเรียนรู้ภายนอกชุมชนการวิจัยครั้งนี้มีข้อเสนอแนะเชิงวิจัยเพื่อการศึกษาประเด็นเพศวิถีในมิติและบริบทที่รอบด้านเพื่อการส่งเสริมกระบวนการเรียนรู้ของชุมชนเกี่ยวกับเรื่องเพศและอนามัยเจริญพันธุ์ในวัยรุ่น
DOI: 10.21227/adwk-cr44
title: Joint Communication and Energy-Based Density Aware Smart Grid Node Resource Allocation in Heterogeneous Networks

description: Smart Grids (SG) are a novel paradigm introduced for optimizing the management of the power generation, transmission, distribution and consumption. A SG system can efficiently work only if all the components are connected through a communication network able to satisfy the SG applications requirements. Wireless communications are the most appropriate candidates for handling SG requirements due to their flexibility. By gaining from the presence of several Radio Access Technologies (RATs) and different SG applications, a Cost Function (CF) approach is here proposed based on both communication and energy consumption aspects for optimizing the SG nodes assignment to the different RATs. The proposed method allows to optimize the SG node allocation by exploiting the variable spatial densities of the nodes. The numerical results are achieved by using MATLAB simulations.
DOI: 10.7910/dvn/qlmwhr/1blito
title: 1000lux_LDLL_CryNull_Rep3_Fly01.txt

description: :unav
DOI: 10.7910/dvn/qlmwhr/b64tpu
title: 1000lux_LDLL_WTCRY_Rep2_Fly32.txt

description: :unav
DOI: 10.7910/dvn/qlmwhr/lmoj4z
title: 1000lux_LDLL_CryNull_Rep3_Fly07.txt

description: :unav
DOI: 10.7910/dvn/qlmwhr/mc8fmt
title: 1000lux_LDLL_CryNull_Rep3_Fly05.txt

description: :unav
DOI: 10.7910/dvn/qlmwhr/orjpnw
title: 1000lux_LDLL_CryNull_Rep3_Fly08.txt

description: :unav
DOI: 10.7910/dvn/qlmwhr/predhj
title: 1000lux_LDLL_CryNull_Rep3_Fly02.txt

description: :unav
DOI: 10.7910/dvn/qlmwhr/w3qxl0
title: 1000lux_LDLL_CryNull_Rep3_Fly06.txt

description: :unav
DOI: 10.7910/dvn/qlmwhr/xk4jin
title: 1000lux_LDLL_CryNull_Rep3_Fly03.txt

description: :unav
DOI: 10.7910/dvn/qlmwhr/ycjtro
title: 1000lux_LDLL_CryNull_Rep3_Fly04.txt

description: :unav
DOI: 10.14457/cu.the.2012.1571
title: กลยุทธ์การพัฒนาภาวะผู้นำการเปลี่ยนแปลงของผู้บริหารระดับกลางของโรงเรียนในเครือคณะภคินีเซนต์ปอล เดอ ชาร์ตร ในประเทศไทย

description: การวิจัยครั้งนี้ใช้ระเบียบการวิจัยเชิงบรรยาย (Descriptive Research) มีวัตถุประสงค์เพื่อศึกษาสภาพปัจจุบันและสภาพที่พึงประสงค์ของภาวะผู้นำการเปลี่ยนแปลงและการพัฒนาภาวะผู้นำการเปลี่ยนแปลงของผู้บริหารระดับกลางของโรงเรียนในเครือคณะภคินีเซนต์ปอล เดอ ชาร์ตร ในประเทศไทย และพัฒนากลยุทธ์การพัฒนาภาวะผู้นำการเปลี่ยนแปลงของผู้บริหารระดับกลางฯ มีวิธีดำเนินการวิจัย 9 ขั้นตอน ประชากรที่ศึกษาคือ ผู้บริหารระดับกลางของโรงเรียนในเครือคณะภคินีเซนต์ปอล เดอ ชาร์ตร ในประเทศไทย จำนวน 21 โรงเรียน ผู้ให้ข้อมูลประกอบด้วย ผู้อำนวยการ ผู้บริหารระดับกลางและครู จำนวน 313 คน คิดเป็นร้อยละ 90.72 และผู้ทรงคุณวุฒิในการประเมินและตรวจสอบร่างกลยุทธ์ เครื่องมือ คือ แบบสอบถาม แบบประเมินและแบบตรวจสอบความเหมาะสมและเป็นไปได้ของร่างกลยุทธ์ฯ สถิติที่ใช้คือ ค่าความถี่ ร้อยละ ค่าเฉลี่ย ส่วนเบี่ยงเบนมาตรฐาน ค่าดัชนี PNI[subscript modified]ผลการวิจัยพบว่า สภาพปัจจุบันของภาวะผู้นำการเปลี่ยนแปลงและการพัฒนาภาวะผู้นำการเปลี่ยนแปลง ของผู้บริหารระดับกลางฯ โดยภาพรวมอยู่ในระดับมาก (ค่าเฉลี่ย = 4.00, ค่าเฉลี่ย = 4.08) สภาพที่พึงประสงค์ของภาวะผู้นำการเปลี่ยนแปลงฯและการพัฒนาภาวะผู้นำการเปลี่ยนแปลงฯของผู้บริหารระดับกลางฯ โดยภาพรวมอยู่ในระดับมากที่สุด ( ค่าเฉลี่ย = 4.69,ค่าเฉลี่ย = 4.71) โดยด้านการมีอิทธิพลอย่างมีอุดมการณ์มีค่าเฉลี่ยสูงสุด (ค่าเฉลี่ย= 4.10, ค่าเฉลี่ย = 4.74) ด้านการกระตุ้นทางปัญญาของภาวะผู้นำการเปลี่ยนแปลงฯ และด้านการสร้างแรงบันดาลใจของการพัฒนาภาวะผู้นำการเปลี่ยนแปลง มีค่าเฉลี่ยต่ำสุด ความต้องการจำเป็นของภาวะผู้นำการเปลี่ยนแปลงฯ โดยภาพรวม มีค่าเฉลี่ย 0.16 ( PNI[subscript modified] = 0.16) เมื่อพิจารณาจุดแข็ง จุดอ่อน พบว่า โดยภาพรวม ภาวะผู้นำการเปลี่ยนแปลงฯตามจิตตารมณ์การศึกษาของคณะฯ ทั้ง 4 เรื่องเป็นจุดอ่อน มีค่าความต้องการจำเป็นตามลำดับดังนี้ 1) ปรัชญาการศึกษา ( PNI[subscript modified] = 0.19) 2) นโยบายทางการศึกษา ( PNI[subscript modified] = 0.18) 3) วัตถุประสงค์การจัดการศึกษา ( PNI[subscript modified] = 0.17) และ 4) สัมฤทธิผลที่มุ่งหวัง ( PNI[subscript modified] = 0.17) และเมื่อพิจารณา โอกาส ภาวะคุกคาม พบว่า โดยภาพรวม การพัฒนาภาวะผู้นำการเปลี่ยนแปลงฯ ตามจิตตารมณ์ของคณะฯ เป็นโอกาส มีค่าเฉลี่ยเท่ากันทั้ง 4 ด้านคือ 0.15 ( PNI[subscript modified] = 0.15) กลยุทธ์การพัฒนาภาวะผู้นำการเปลี่ยนแปลงของผู้บริหารระดับกลางของโรงเรียนในเครือฯ ประกอบด้วย 4 กลยุทธ์หลัก คือ 1) กลยุทธ์กระตุ้นทางปัญญา 2)กลยุทธ์เพิ่มคุณค่าในตนเอง 3) กลยุทธ์สร้างแรงบันดาลใจ และ 4) กลยุทธ์พัฒนาผู้นำที่มีอุดมการณ์ และมี16 กลยุทธ์รอง 32 วิธีดำเนินการ